Slovensko a naše! Jakov Fak osvojio srebro u Pyeongchangu

Bivši hrvatski olimpijac osvojio je srebrnu medalju u biatlonu na Zimskim olimpijskim igrama u Pyeongchangu. Slovenski biatlonac u utrci na 20 kilometara bio je 5,5 sekundi iza Johannesa Thingnesa Boea...

<p><strong>Slovenija </strong>ima prvu medalju na ovogodišnjim Zimskim olimpijskim igrama. Osvojio ju je <strong>Jakov Fak</strong> (30) koji je bio <strong>srebrni </strong>u biatlonskoj utrci na <strong>20 kilometara</strong>. Olimpijski pobjednik na 20 kilometara je Norvežanin Johannes Thingnes Boe, a broncu je Austriji donio Dominiku Landertingeru.</p><p>Faku je to druga olimpijska medalja u karijeri. Prvu je osvojio pod hrvatskom zastavom. Bilo je to 2010. u Vancouveru, a tada je broncu uzeo u sprintu na 10 kilometara... A utrka na 20 kilometara pokazala se i ovoga puta kao najbolja Fakova disciplina s obzirom da je 2012. bio svjetski prvak u istoj disciplini predstavljajući Sloveniju te 2009. također u <strong>Pyeongchangu </strong>brončani na SP-u predstavljajući Hrvatsku.</p><p>Da bi ovo mogao biti njegov dan, Fak je nagovijestio već na prvom pucanju kad je pogodio svih pet meta i došao nadomak prih 10. A onda kreće Fakov show. Sa svakim novim pucanjem, svakim novim kilometrom Jakov se dizao na ljestvici i stigao do nove olimpijske medalje osam godina nakon bronce u Vancouveru.</p><p>Faku su ovoga puta na ruku išli vremenski uvjeti. Za razliku od prijašnjih dana i utrka u kojima nije ispunio očekivanja, danas je u Pyeongchangu bilo -3 °C, nije bilo ni toliko vjetrovito i Fak je napokon mogao pokazati koliko vrijedi. Utrku je završio bez ijedne promašene mete, a to je uz njega uspjelo još samo brončanom Landertingeru. Zlatni Boe je promašio dvije mete, no briljirao je na stazi.</p><p>Branitelj naslova u ovoj disciplini iz Sočija i najbolji biatlonac današnjice, 29-godišnji Francuz Martin Fourcade ispao je "tragičar" u Pyeongchangu. Fourcade je pogodio svih prvih 18 zadanih meta te bi, s obzirom na svoje trčanje, osvojio zlato da je pogodio jednu od posljednje dvije. No, potpuno netipično za njega, on je dva puta zaredom promašio i na kraju zauzeo peto mjesto sa 42.4 sekunde iza Boea.</p><p>'Po mišljenju mnogih srebro u Pyeongchangu najveći je uspjeh Jakova Faka u karijeri. Zbog brojnih zdravstvenih problema koji su ga pratili u protekle dvije godine, Faka su mnogi otpisali, no on se ponovno iskazao u najvažnijoj utrci i pokazao da je sportaš za velike stvar.<strong> Jakov Fak nedvojbeno je veliki slovenski junak</strong>!' pišu slovenski mediji o bivšem hrvatskom olimpijcu.</p><p>Bravo, Jakove, i Hrvatska slavi tvoje olimpjsko srebro...</p>